《蝶恋花 云阁别一年无信息因为忆昔词三首以寄相思仍用前韵》
清代·梁鼎芬

忆昔年时人海里。十丈游尘，别有清凉地。尔汝相呼同卧起。

选花移竹分红翠。

谁解于今离别意。袖手关河，太息无穷事。但恨人生休识字。

吾侪只合沟渠死。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。